CELEX: 62009CJ0518
Language: sk
Date: 2011-07-21 00:00:00
Title: Rozsudok Súdneho dvora (piata komora) z 21. júla 2011. # Európska komisia proti Portugalskej republike. # Nesplnenie povinnosti členským štátom - Sloboda usadiť sa a slobodné poskytovanie služieb - Výkon činností súvisiacich s prevodom nehnuteľností. # Vec C-518/09.

Rozsudok Súdneho dvora (piata komora) z 21. júla 2011 – Komisia/Portugalsko
      (vec C‑518/09)
      „Nesplnenie povinnosti členským štátom – Sloboda usadiť sa a slobodné poskytovanie služieb – Výkon činností súvisiacich s prevodom nehnuteľností“
      1.                     Sloboda usadiť sa – Slobodné poskytovanie služieb – Obmedzenia – Vnútroštátna právna úprava, ktorá nerozlišuje medzi slobodou
            usadiť sa a slobodným poskytovaním služieb pre realitné kancelárie a maklérov – Povinnosť realitných kancelárií a maklérov
            so sídlom v iných členských štátoch zriadiť v dotknutom členskom štáte realitnú kanceláriu na účely výkonu svojej činnosti
            v tomto štáte – Neprípustnosť – Odôvodnenie – Neexistencia (články 49 ZFEÚ a 56 ZFEÚ) (pozri body 61 – 75, 87 a výrok)
      2.                     Slobodné poskytovanie služieb – Obmedzenia – Vnútroštátna právna úprava, ktorá realitným kanceláriám a maklérom ukladá na
            jednej strane povinnosť uzavrieť poistenie v súlade s právnou úpravou tohto členského štátu a disponovať pozitívnym vlastným
            imaním a na druhej strane povinnosť podriadiť sa úplnej disciplinárnej kontrole vnútroštátneho orgánu príslušného pre odvetvie
            stavebníctva – Neprípustnosť – Odôvodnenie – Neexistencia (článok 56 ZFEÚ) (pozri body 76 – 84, 87 a výrok)
      3.                     Slobodné poskytovanie služieb – Obmedzenia – Vnútroštátna právna úprava, ktorá ukladá realitným kanceláriám povinnosť vykonávať
            výlučne svoju činnosť s výnimkou správy nehnuteľností pre tretie osoby a realitným maklérom povinnosť vykonávať výlučne svoju
            činnosť – Neprípustnosť – Odôvodnenie – Neexistencia (článok 56 ZFEÚ) (pozri body 64 – 66, 85 – 87 a výrok)
      Predmet
      
         
               Nesplnenie povinnosti členským štátom – Porušenie článkov 49 ZFEÚ a 56 ZFEÚ – Výkon činností súvisiacich s prevodom nehnuteľností
            Výrok
      
         
                  1.
               
               
                  
               
               
                  	Portugalska republika si tým, že 
               
            –        umožnila výkon činností súvisiacich so sprostredkovaním nehnuteľností len v rámci realitnej kancelárie,
      –        realitným kanceláriám a maklérom so sídlom v iných členských štátoch stanovila povinnosť uzavrieť poistenie zodpovednosti
         za škodu spôsobenú v súvislosti s výkonom ich odborných činností, ktoré je v súlade s portugalskou právnou úpravou,
      
      –        realitným kanceláriám so sídlom v iných členských štátoch stanovila povinnosť disponovať pozitívnym vlastným imaním v zmysle
         tejto právnej úpravy a
      
      –        realitným kanceláriám a maklérom so sídlom v iných členských štátoch stanovila povinnosť podriadiť sa úplnej disciplinárnej
         kontrole zo strany Instituto da Construção e do Imobiliário IP,
      
      nesplnila povinnosti, ktoré jej vyplývajú z článku 56 ZFEÚ, a tým, že
      –        realitným kanceláriám stanovila povinnosť vykonávať výlučne činnosť v oblasti sprostredkovania nehnuteľností s výnimkou správy
         nehnuteľností pre tretie osoby a
      
      –        realitným maklérom stanovila povinnosť vykonávať výlučne činnosť realitných maklérov,
      si nesplnila povinnosti, ktoré jej vyplývajú z článkov 49 ZFEÚ a 56 ZFEÚ.
      
         
                  2.
               
               
                  
               
               
                  	Portugalská republika je povinná nahradiť trovy konania.